Era-Iliada_web	Vene laguens deth mur, hilh estimat, entà que sauves as troians e as troianes; e non volgues autrejar immensa glòria ath Pelida e pèrder tu madeish era existéncia.Tie pietat tanben de jo, d’aguest malerós qu’encara sauve era rason; pr’amor qu’eth pair Saturn me harà perir ena vielhesa e damb malerosa sòrt, dempús de presenciar molti malastres: mòrts es mèns hilhs, tiranizades es mies hilhes, esbauçadi es talamus, lançadi es mainatges peth solèr en terrible combat e es irèues arrossegades pes funèsti aquèus.